

2024. gada 26. augustā

LETA

**Norīkots vilciens uz Rīgu no Kauguru svētkiem Jūrmalā**

**AS “Pasažieru vilciens” 31. augustā vilcienu kustības sarakstu ir papildinājusi ar reisu dienas noslēgumā Kauguru svētku apmeklētājiem.**

Lai tie, kuri uz Kauguru svētkiem būs ieradušies ar vilcienu, varētu pasākumus izbaudīt līdz to noslēgumam un nokļūt nepieciešamajā pieturā Rīgas virzienā, norīkojam papildu vilcienu:

* Reiss Nr.6358 Sloka (23.35) – Rīga (00.24)

Savukārt virzienā uz Tukumu pēdējie vilcieni no Slokas atiet plkst. 23.45 un 00.40.

Kauguru svētkos 31. augustā norisināsies visdažādākās aktivitātes ģimenēm ar bērniem, svētku tirdziņš, vēsturisko spēkratu salidojums, 3x3 basketbola sacensības, koncerts ar iemīļotu mākslinieku uzstāšanos, kā arī lāzeru šovs.

“Vivi” tīmekļvietnē un mobilajā lietotnē ir iespējams apskatīt vilciena apstāšanās laikus katrā pieturvietā un ērti iegādāties biļetes uz šo reisu un citiem, lai nokļūtu Slokā, Tukumā vai Rīgā.

“Vivi” ir vilciena pasažieru pārvadājumu zīmols, kas pieder AS “Pasažieru vilciens”.

AS “Pasažieru vilciens” veic vilciena pasažieru pārvadājumus ar zīmolu “Vivi”, sniedz ritošā sastāva remonta pakalpojumus un nodrošina komercreisu servisu. AS “Pasažieru vilciens” ir dibināta 2001. gadā, 2023. gadā uzsākta pasažieru pārvadājumu modernizācija, ieviests jauns pasažieru apkalpošanas standarts un vilciena pasažieru pārvadājumu zīmols “Vivi”. 2023. gadā tika pārvadāti 17,1 miljons pasažieru, 98,36% reisu izpildot precīzi pēc vilcienu kursēšanas grafika. Uzņēmums nodarbina vairāk nekā 950 darbinieku.

Papildu informācijai:

Aija Babre

“Vivi” mārketinga vadītāja

AS “Pasažieru vilciens”

Mob. tālr. nr. 29151215

E-pasta adrese: aija.babre@vivi.lv